Likovni konkurs

za kalendar Evropskog PROGRESa za 2016. godinu

**Evropa u mom kraju**

**Kontekst**

Program nastavlja tradiciju svojih prethodnika, PRO i EU PROGRES-a, i organizuje likovni konkurs za izradu kalendara za 2016. godinu, koji je otvoren za sve srednjoškolce u 34 opštine jugoistočne i jugozapadne Srbije obuhvaćene Programom. [[1]](#footnote-1)

Ovogodišnja tema **„Evropa u mom kraju“** ima za cilj da inspiriše učenike da razmišljaju o potencijalnim projektima u sopstvenom kraju koji bi doprineli kvalitetu života lokalne zajednice, naročito mladih, bez obzira na oblast života.

Učesnici konkursa bi trebalo da predstave ove projekte na pozitivan način, prikazujući aktivnost koju bi ta inicijativa omogućila. Svi radovi moraju imati i kratak tekstualni opis (jedna rečenica ili jedan paragraf) u kojem se objašnjava projekat i način na koji bi on uticao na zajednicu, a naročito na mlade.

Nastavnicima će biti date kratke smernice o tome kako da započnu diskusiju sa učenicima na zadatu temu, starajući se pri tome da su ideje o kojima se diskutuje izvodljive i da odgovaraju zadatoj temi.

**Ciljevi**

1. Podsticati učešće mladih u razvoju zajednice
2. Promovisati evropsku podršku jugoistoku i jugozapadu Srbije među mladima

1. Poboljšati znanje među omladinom o načinima na koji pojedini projekti utiču na zajednicu i identifikovati načine na koji posledice ovih intervencija utiču na život mladih
2. Podsticati dijalog između omladine, nastavnika i civilnog društva
3. Unaprediti radne uslove u školi koja postigne najbolji rezultat na konkursu
4. Podsticati učenike srednjih škola da neguju svoj umetnički talenat

**Tema konkursa**

**„Evropa u mom kraju“** izazvaće učenike da predstave svoje ideje o aktivnostima i pogodnostima koje nedostaju njihovom gradu, a koje bi mogle pozitivno da utiču na život u zajednici, naročito kad su mladi u pitanju.

**Format izraza**

Podneti radovi mogu biti u formi ilustracije, crteža, slike ili kolaža, i ne smeju biti veći od A3 formata (42 x 29,7 cm).

Svaki likovni rad mora imati kratak tekstualni opis predstavljenog projekta i njegovog potencijalnog uticaja na lokalnu zajednicu. Opis mora biti dobro napisan i biće uzet u obzir pri odabiru pobedničkih radova. Opis može biti odštampan ili pisan rukom na poleđini rada ili priložen na posebnom listu papira ili se u nekim slučajevima može integrisati u samo umetničko delo.

**Pravo učešća**

Učenici iz svih srednjih škola, bez obzira na razred, iz 34 opštine obuhvaćene programom Evropski PROGRES imaju pravo da učestvuju na konkursu:

* Novi Pazar, Ivanjica, Nova Varoš, Priboj, Prijepolje, Raška, Sjenica i Tutin, na jugozapadu Srbije
* Prokuplje, Blace, Žitorađa, Kuršumlija u Topličkom okrugu
* Leskovac, Bojnik, Vlasotince, Lebane, Medveđa i Crna Trava u Jablaničkom okrugu
* Vranje, Bosilegrad, Bujanovac, Vladičin Han, Preševo, Surdulica i Trgovište u Pčinjskom okrugu
* Brus u Rasinskom okrugu
* Aleksinac, Gadžin Han, Doljevac, Merošina i Svrljig u Niškom okrugu
* Babušnica i Bela Palanka u Pirotskom okrugu
* Knjaževac u Zaječarskom okrugu.

U slučaju da u nekoj opštini nema srednjih škola, žiri će uzeti u obzir prijave pojedinačnih učenika koji potiču iz tih opština ali pohađaju srednju školu izvan područja koje pokriva Evropski PROGRES. Ti učenici moraju da prilože dokaz o mestu prebivališta (fotokopija lične karte, pasoša ili bilo koji drugi dokument koji sadrži stalnu adresu).

**Obaveze škola koje učestvuju na konkursu**

* Srednje škole koje odluče da učestvuju na konkursu za kalendar moraju organizovati interni konkurs otvoren za sve učenike
* Svaka srednja škola koja organizuje konkurs mora da oformi školski žiri koji će izabrati do **pet najboljih radova**
* Samo jedan rad po učeniku može se predati za konkurs Evropskog PROGRES-a
* Odabrani umetnički radovi (najviše pet radova po školi) moraju se dostaviti (poštom ili lično) u kancelariju Evropskog PROGRES-a:

UNOPS/Evropski PROGRES

Naznaka „Likovni konkurs”

Šumatovačka 59

11000 Beograd

* Tamo gde ne postoji interni proces selekcije u školi, zainteresovani učenici se podstiču da pojedinačno pošalju svoje radove.
* **Rok za predaju** radova je **15. novembar** do 12:00 časova.

**Proces odabira**

* Komisija za odabir sastojaće se od pet članova: dve osobe sa priznatim umetničkim iskustvom, jednog predstavnika mladih i dva predstavnika Programa.
* Komisija za odabir će u uži izbor svrstati 12 najboljih od svih pristiglih radova
* Komisija za odabir će od 12 radova koji su ušli u uži izbor proglasiti radove koji zauzimaju treće, druge i prvo mesto
* Svih 12 radova će biti štampano u kalendaru Evropskog PROGRES-a za 2016. god.
* Komisija će proglasiti najbolju školu

**Opšta pravila konkursa**

* Učešće na konkursu je besplatno
* Radovi koji ne ispoštuju temu ili tehničke/autorske zahteve biće diskvalifikovani
* U izbor mogu da uđu samo radovi koji još nisu objavljivani
* Svaki predati likovni rad mora na poleđini imati sledeće informacije:
  + ime i adresu škole
  + puno ime i prezime učenika
  + puno ime i prezime nastavnika koji nadzire rad
  + naziv i objašnjenje predstavljenog projekta i uticaj koji bi on imao na zajednicu
* Radovi koji nose neumesne naslove mogu biti diskvalifikovani
* Autori i škole moraju garantovati da nijedan element podnetih likovnih radova ne predstavlja kopiju drugih originalnih radova
* Sve slike korišćenje u likovnim radovima moraju biti u skladu sa važećim Zakonom o autorskom i srodnim pravima Republike Srbije
* U principu, likovni radovi se mogu vratiti učesnicima konkursa nakon prijema pismenog zahteva poslatog najkasnije do **15. januara**
* Autori zadržavaju autorska prava nad svojim radovima i moći će da ih koriste u sopstvenim štampanim i online portfolijima, na izložbama, u knjigama i drugim publikacijama, da ih šalju (uključujući i prodaju) zainteresovanim klijentima nakon završetka lonkursa za kalendar Evropskog PROGRES-a za 2016. god. u decembru 2015.
* Učešćem na ovom konkursu, autori i škole su saglasni da Evropski PROGRES, Delegacija Evropske unije u Republici Srbiji (DEU) i Švajcarska kancelarija za saradnju (SDC) u Srbiji takođe mogu koristiti likovne radove u svrhu svoje promocije, publiciteta, vesti, informativne obuke ili podizanja svesti
* Imena autora 12 najboljih radova naći će se na kalendaru Evropskog PROGRES-a za 2016. godinu
* Evropski PROGRES neće snositi troškove izrade i podnošenja likovnih radova

**Nagrade za učenike i nastavnike**

Za najboljih 12 radova dodeliće se sledeće nagrade:

* Prva nagrada – laptop računar
* Druga i treća nagrada – tablet računari
* Devet utešnih nagrada – mobilni telefoni
* Profesorima 3 učenika čiji su radovi ocenjeni kao najbolji biće uručene knjige

**Nagrada za pobedničku školu**

Komisija za odabir će takođe razmatrati i posvećenost organizaciji internog školskog konkursa.

Jedna srednja škola dobiće posebnu nagradu za organizaciju internog procesa selekcije, ukupan broj i kvalitet podnešenih radova kao i finalnu prezentaciju procesa selekcije i predaje radova na konkurs za kalendar Evropskog PROGRES-a za 2016. godinu.

Pobednička škola će dobiti laptop kompjuter, projektor i prateću opremu što bi trebalo da doprinese unapređenju uslova za obrazovanje učenika.

**Ceremonija dodele nagrada**

Evropski PROGRES će organizovati ceremoniju dodele nagrada u drugoj polovini decembra 2015. god. U okviru svečanosti će biti organizovana izložba najboljih prispelih radova i predstavljen kalendar Evropskog PROGRESa za 2016. godinu. Učenicima i profesorima iz udaljenih krajeva će biti organizovan prevoz, ali individualni putni troškovi neće biti nadoknađivani.

1. Spisak opština se nalazi u sledećem odeljku. [↑](#footnote-ref-1)